《涤虑轩》
宋代·岑象求

圣人重洗心，君子贵浴德。清心是道场，金仙有遗则。

人言我虑不须涤，我谓几人能涤得。以此息万缘，以此销六贼。

君不见水观月观成道人，尽向此门生妙识。

作者简介：岑象求，字岩起，梓州（今四川三台）人。举进士。神宗熙宁中为梓州路提举常平。哲宗元祐元年（一○八六）知郑州，徙利州路转运判官，改提点刑狱（《续资治通鉴长编》卷三八六、三九一、四○四）。五年，为殿中侍御史。六年，出为两浙路转运副使。七年，入为户部郎中（同上书卷四四八、四六○、四七四）。徽宗建中靖国元年（一一○一）以权尚书刑部侍郎为覆按山陵使。后除宝文阁待制知郓州，未几致仕。崇宁三年（一一○四）入元祐党籍。有《吉凶影响录》十卷，一作八卷，已佚。《元祐党人传》卷三有传。今录诗六首。